Priporočamo, da se obdelava vlaknocementa opravlja v naših tovarnah oz. pri za to usposobljenih mojstrih. Pri obdelavi in rezanju vlaknocementnih plošč je treba upoštevati običajne varnostne predpise ter uporabiti zaščitna očala, dihalno masko, zaščito za sluh, rokavice in zaščitne čevlje. Za vrtanje lukenj, lahko uporabite običajen sveder za zidove. Zaradi majhne debeline vlaknocementne plošče udarni vrtalnik ni potreben. Pravzaprav je primernejši akumulatorski vijačnik, saj ne deluje s tako visokimi vrtljaji. Večinoma se vlaknocementne plošče režejo na želeno mero. Za to je primerna ročna ali namizna žaga. S pravim žaginim listom in zmerno hitrostjo rezanja je uspeh zagotovljen. Z vlaknocementnimi ploščami je mogoče hitro in preprosto uresničiti številne projekte. Le malo drugih materialov ponuja toliko prednosti in možnosti.